آلمانیادا 8 مین‌دن چوخ سیغینماچی اوشاغین ایتکین اولدوغو ایفاده ائدیلیر.
فدرال آساییش دایره‌سی‌نین حاضیرلادیغی راپورا گؤره؛ آنا، آتا و یا یانیندا اونا باخابیله‌جک بیر یئتیشکین اولما‌دان آلمانیایا گئدیب سیغینما طلب ائدن 14-17 یاش آراسین‌داکی اوشاق‌لاردان 8 مین 346سی ایتکین.
فدرال آساییش دایره‌سی، جولای آییندا آچیقلادیغی راپوریندا بو سایینی، 8 مین 991 اولا‌راق بیلدیرمیشدی.
آلمانیادا 13 یاش آلتیندا ایتکین سیغینماچی اوشاق ساییسی ایسه 922 اولا‌راق راپوردا یئر آلدی.
راپوردا، ایتکین اوشاق‌لارین بؤیوک بؤلومونون کریمینال سبب‌لردن قایناقلانمادیغی دا ایفاده ائدیلدی.
بونا گؤره، هر هانسی بیر سیغینماچی دوشرگه‌سینه ثبت اولان بیر اوشاق، اورا‌داکی یئتکی‌لی‌لره خبر وئرمه‌دن ترک ائدینجه ایتکین اولا‌راق قیدلره گئچیر.
گنج‌لرین بؤیوک بؤلومو دوشرگه‌لری یا دا قالدیق‌لاری یوردلاری، باشقا بیر یئره گئچینجه یا دا یولداشلارییلا تعطیله چیخینجا ترک ائدیر.
بو گنج‌لرین نیسبتی‌نین یوکسک اولدوغو دوشونولور.
آنجاق کیمی ایتکین اوشاق دا یا ترور هؤرگوتو شبکه‌سینه یا دا اویوشدوروجو کیمی جسوچ شبکه‌لری‌نین الینه دوشور.
اوشاق‌لار، داها سرعت‌لی پول قازانماق و گلدیگی اؤلکه‌دکی یاخین‌لارینا مادی کؤمک ائتمک اوچون اویوشدوروجو شبکه‌لری طرفین‌دن قاندیریلیر.
